สัญญาที่ /2564

# สัญญาเช่าพื้นที่เพื่อติดตั้งเครื่องจำหน่ายสินค้าอัตโนมัติ

# ของมหาวิทยาลัยแม่โจ้

สัญญานี้ทำขึ้น ณ มหาวิทยาลัยแม่โจ้ เมื่อวันที่.................................... ระหว่างมหาวิทยาลัยแม่โจ้ ตั้งอยู่เลขที่ 63 หมู่ที่ 4 ตำบลหนองหาร อำเภอสันทราย จังหวัดเชียงใหม่ 50290   
โดย................................................................... ตำแหน่ง....................................................................   
ซึ่งต่อไปในสัญญานี้ เรียกว่า “ผู้ให้เช่า” ฝ่ายหนึ่ง กับ .............................................................................โดย......................................................... ผู้มีอำนาจลงนามผูกพันตามหนังสือรับรองการจดทะเบียนบริษัท/ห้าง/ร้านเลขที่................................................................... ลงวันที่...........เดือน......................พ.ศ......และหนังสือมอบอำนาจลงวันที่............... เดือน................พ.ศ...... สำนักงานใหญ่/บ้านเลขที่............ หมู่ที่ ..... ตำบล...................... อำเภอ........................... จังหวัด................................... หมายเลขโทรศัพท์ ......................... ซึ่งต่อไปในสัญญานี้ เรียกว่า “ผู้เช่า” อีกฝ่ายหนึ่ง ทั้งสองฝ่าย ได้ตกลงทำสัญญาขึ้น ดังมีข้อความต่อไปนี้

ข้อ 1. ผู้ให้เช่าตกลงให้ผู้เช่า เช่าพื้นที่บริเวณ............................................................ มหาวิทยาลัยแม่โจ้ เลขที่ 63 หมู่ 4 ถนนเชียงใหม่ – พร้าว ตำบลหนองหาร อำเภอสันทราย จังหวัดเชียงใหม่ ซึ่งตั้งอยู่บนที่ดินราชพัสดุหมายเลขที่ดินที่ 213 หน้า 4 เลขที่ดินแปลงที่ 499 โฉนดที่ (สค.1) ทะเบียนราชพัสดุที่ - ซึ่งเป็นเครื่องจำหน่ายสินค้าประเภท........................................................ โดยใช้วิธีหยอดเหรียญและหรือสอดธนบัตรได้ทุกประเภท ซึ่งต่อไปในสัญญานี้จะเรียกว่า “ตู้จำหน่ายสินค้าอัตโนมัติ” จำนวน....เครื่อง ทั้งนี้ตู้จำหน่ายสินค้าอัตโนมัติ จะต้องมีระบบคืนเงินที่มีประสิทธิภาพ มีความมั่นคงแข็งแรง ตลอดจนมีระบบป้องกันความปลอดภัยที่ดี เช่น ระบบตัดไฟอัตโนมัติ หากเกิดกระแสไฟฟ้าลัดวงจรหรือไฟดูด ระบบสัญญาณกันขโมย เป็นต้น มีกำหนดระยะเวลา............ปี.............เดือน..........วัน นับตั้งแต่วันที่........เดือน...............พ.ศ......ถึงวันที่..........เดือน..................พ.ศ.......

ผู้เช่าจะต้องติดตั้งตู้จำหน่ายสินค้าอัตโนมัติดังกล่าว ในสถานที่ที่เหมาะสมตามสภาพพื้นที่ และต้องคำนึงถึงความมั่นคง ปลอดภัย และหลีกเลี่ยงมิให้ต้องปรับ หรือเปลี่ยนแปลงบริเวณพื้นที่   
ที่จะติดตั้งไม่ให้เสียสภาพเดิม ทั้งนี้ จะต้องได้รับความเห็นชอบจากผู้ให้เช่า หรือผู้แทนก่อน

ลงชื่อ....................................................ผู้เช่า ลงชื่อ....................................................ผู้ให้เช่า

(..................................................) (..................................................)

ข้อ 2. ผู้เช่าตกลงเช่าพื้นที่ตามสัญญาข้อ 1. โดยตกลงชำระเงินดังนี้

2.1 ค่าธรรมเนียมเช่าพื้นที่ ในอัตราเดือนละ................................บาท (..........................................)

2.2 ค่าไฟฟ้า ในอัตรายูนิตละ 5 บาท (ห้าบาทถ้วน)

ผู้เช่าจะนำเงินตามวรรคหนึ่งไปชำระต่อเจ้าหน้าที่การเงินของ.............................................. มหาวิทยาลัยแม่โจ้ ภายในวันที่ 10 ของเดือนถัดไปทุกๆ เดือน กรณีวันครบกำหนดชำระตรง  
กับวันหยุดราชการและวันหยุดนักขัตฤกษ์ให้เลื่อนเป็นวันทำการถัดไปเป็นวันสุดท้ายของการชำระเงิน   
หากผู้ชำระเงินตามข้อ 2.1-2.2 เกินกำหนดเวลาดังกล่าว ผู้เช่าจะต้องชำระเงินเพิ่มเป็นค่าปรับให้แก่ผู้ให้เช่า ค่าปรับค่าธรรมเนียมเช่าพื้นที่อัตราวันละ 100 บาท (หนึ่งร้อยบาทถ้วน) ค่าปรับค่าสาธารณูปโภคอัตรา  
วันละ 100 บาท (หนึ่งร้อยบาทถ้วน) (นับรวมวันหยุดราชการ) ไปจนกว่าจะชำระเสร็จ แต่ต้องไม่เกิน 30 วัน มิฉะนั้น ผู้ให้เช่าจะถือเป็นเหตุบอกเลิกสัญญานี้ด้วย

ข้อ 3. ผู้เช่าต้องให้บริการตามบัญชีแนบท้ายสัญญานี้ และต้องปิดป้ายแสดงวิธีการ  
ใช้ตู้จำหน่ายสินค้าอัตโนมัติ รายการและราคาการให้บริการ ณ ด้านหน้าตู้จำหน่ายสินค้าอัตโนมัติ และ  
ให้ถือว่ารายละเอียดและบัญชีแนบท้ายสัญญาดังกล่าวเป็นส่วนหนึ่งของสัญญานี้ด้วย

ในกรณีที่ผู้เช่าประสงค์จะเปลี่ยนแปลงราคาสินค้าที่จำหน่าย ผู้เช่าต้องแจ้งรายการและราคา  
ที่ขอเปลี่ยนแปลงให้ผู้ให้เช่าทราบเป็นลายลักษณ์อักษรล่วงหน้าไม่น้อยกว่า 15 วัน หากผู้ให้เช่ามิได้ทักท้วงหรือโต้แย้งเป็นลายลักษณ์อักษรให้ผู้เช่าทราบภายในกำหนดเวลาที่ขอเปลี่ยนแปลงดังกล่าว ให้ถือว่าผู้ให้เช่า  
ได้รับอนุญาตให้เปลี่ยนแปลงราคาสินค้าตามที่แจ้งได้

ข้อ 4. ผู้เช่าจะต้องตรวจสอบและทำการบรรจุสินค้าดังระบุไว้ในข้อ 1. ในตู้จำหน่ายสินค้าอัตโนมัติทุกๆ............วัน โดยต้องมิให้สินค้าในตู้จำหน่ายสินค้าอัตโนมัติหมดและพร้อมให้บริการตลอด   
24 ชั่วโมง

สินค้าที่บรรจุในตู้จำหน่ายสินค้าอัตโนมัติจะต้องสะอาด มีคุณภาพ ถูกต้องตามหลักอนามัย และต้องมิใช่เครื่องดื่มที่มีแอลกอฮอล์ หรือทำให้เกิดการมึนเมา **ส่วนน้ำดื่ม จะต้องใช้น้ำดื่มอินทนิล  
ของมหาวิทยาลัยแม่โจ้ เท่านั้น**

ผู้เช่าจะต้องตรวจสอบสินค้าที่มีกำหนดและหมดอายุการบริโภค และทำการเก็บออกจาก  
ตู้จำหน่ายสินค้าอัตโนมัติทันที กรณีนี้รวมถึงสินค้าที่ภาชนะที่ใช้ในบรรจุเกิดการเสียหาย ขึ้นสนิม หรือบุบสลายด้วย

ลงชื่อ....................................................ผู้เช่า ลงชื่อ....................................................ผู้ให้เช่า

(..................................................) (..................................................)

ข้อ 5. ในวันทำสัญญาเช่านี้ ผู้เช่าได้นำเงินจำนวน....................................................... บาท(.........................................................) (ร้อยละ 25 ของจำนวนเงินค่าธรรมเนียมเช่าพื้นที่เช่า/ปี) มามอบไว้แก่ผู้ให้เช่าเพื่อเป็นหลักประกันการปฎิบัติตามสัญญา ตามใบเสร็จรับเงินเลขที่..................................ลงวันที่  
................................................

เงินหรือหลักประกันดังกล่าวข้างต้น ผู้ให้เช่าจะคืนให้แก่ผู้เช่า เมื่อสัญญาสิ้นสุดลง โดยผู้เช่าไม่มีหนี้สินผูกพันที่จะต้องชำระแก่ผู้ให้เช่า หรือต้องถูกริบตามสัญญา

ในกรณีที่ผู้เช่ามีหนี้สินติดค้างอยู่ ผู้เช่ายินยอมให้ผู้ให้เช่าหักเอาเงินหรือหลักประกันข้างต้น ชำระหนี้สินที่ติดค้างได้ทั้งหมดจนกว่าจะครบถ้วน หากหักแล้วยังไม่พอชำระหนี้ ผู้เช่ายินยอมให้ผู้ให้เช่า ฟ้องร้องเรียกหนี้สินในส่วนที่เหลือรวมทั้งค่าเสียหายใดๆ (ถ้ามี) ได้ทันที โดยไม่ต้องแจ้งให้ผู้เช่าทราบก่อน

ข้อ 6. ในกรณีที่ต้องเสียค่าฤชาธรรมเนียม ค่าภาษีอากร หรือค่าใช้จ่ายอื่นใด อันเกิดจากการดำเนินกิจการหรือเกิดเนื่องจากสิทธิของผู้เช่าตามสัญญานี้ ผู้เช่าตกลงยินยอมชำระค่าฤชาธรรมเนียม ค่าภาษีอากรหรือค่าใช้จ่ายอื่นใดนั้นให้แก่พนักงานเจ้าหน้าที่หรือหน่วยงานที่เกี่ยวข้องตามที่ผู้ให้เช่าหรือพนักงานเจ้าหน้าที่จะแจ้งให้ทราบให้ครบถ้วนถูกต้องแต่เพียงฝ่ายเดียว

ข้อ 7. ผู้เช่าจะต้องใช้ความระมัดระวัง สอดส่อง ดูแล และป้องกันรักษาตู้จำหน่ายสินค้าอัตโนมัติตามสมควรแก่สภาพการใช้งานปกติ หากเกิดความชำรุด สูญหาย หรือเสียหายอันเกิดจาก  
การกระทำของบุคคลใดๆ ผู้ให้เช่าไม่ต้องรับผิดในความชำรุด สูญหาย หรือเสียหายที่เกิดขึ้น

ข้อ 8. การเช่าตามสัญญานี้ถือว่าผู้เช่าเป็นผู้ครอบครองตู้จำหน่ายสินค้าอัตโนมัติ ซึ่งผู้เช่าจะต้องดูแล บำรุงรักษา รับผิดชอบซ่อมแซมแก้ไข ให้ตู้จำหน่ายสินค้าอัตโนมัติอยู่ในสภาพดีและใช้การได้ดีตลอดเวลา หากปรากฏว่าตู้จำหน่ายสินค้าอัตโนมัติชำรุด ขัดข้อง หรือไม่สามารถให้บริการได้ตามปกติ   
ผู้เช่าจะต้องดำเนินการแก้ไขซ่อมแซมทันทีที่ได้รับแจ้งจากผู้ให้เช่า หรือผู้แทน หรือลูกค้า หรือบุคคลอื่นใด หรืออย่างช้าภายในไม่เกิน 24 ชั่วโมงนับตั้งแต่วันที่ได้รับแจ้งดังกล่าว

ในกรณีที่ตู้จำหน่ายสินค้าอัตโนมัติขัดข้อง โดยหยอดเหรียญแล้วไม่ได้รับสินค้าและไม่ได้รับเหรียญคืน เมื่อมีบุคคลใดๆ กล่าวอ้างหรือร้องขอ ผู้เช่าจะต้องแก้ไขปัญหาดังกล่าวให้เป็นที่พอใจแก่ผู้นั้น โดยมิให้เกิดผลกระทบ หรือเกิดปัญหา

ข้อ 9. การดำเนินกิจการของผู้เช่าตามสัญญานี้ หรือการดำเนินการใดๆ ที่เกี่ยวข้องของ  
ผู้เช่า และบริวารของผู้เช่า หากเกิดความเสียหายแก่ชีวิต ทรัพย์สิน สิทธิ์พึงมีพึงได้ หรือเกิดความเสียหายอื่นใด ผู้เช่าจะต้องเป็นผู้รับผิดชอบชดใช้ค่าเสียหายอันพึงมีทั้งสิ้นเพียงฝ่ายเดียว

ข้อ 10. ผู้เช่าอาจขอเคลื่อนย้ายหรือเปลี่ยนแปลงพื้นที่ติดตั้งตู้จำหน่ายสินค้าอัตโนมัติ  
ตามที่กำหนดในสัญญานี้ไปติดตั้งในสถานที่แห่งอื่นได้ หากมีความจำเป็นเพื่อประโยชน์ในทางธุรกิจ  
ของผู้เช่าเอง โดยจะต้องได้รับอนุญาตเป็นลายลักษณ์อักษรจากผู้ให้เช่าหรือผู้ที่ได้รับมอบหมายก่อน

ลงชื่อ....................................................ผู้เช่า ลงชื่อ....................................................ผู้ให้เช่า

(..................................................) (..................................................)

หากมีความจำเป็นเพื่อประโยชน์ของผู้ให้เช่า ผู้ให้เช่ามีสิทธิที่จะให้ผู้เช่าเคลื่อนย้าย  
ตู้จำหน่ายสินค้าอัตโนมัติไปติดตั้งในบริเวณที่เหมาะสมได้ โดยผู้ให้เช่าจะแจ้งให้ผู้เช่าทราบ ล่วงหน้าไม่น้อยกว่า 7 วัน

ข้อ 11. ผู้เช่าจะนำตู้จำหน่ายสินค้าอัตโนมัติกลับไปก่อนครบกำหนดตามสัญญานี้ได้   
เมื่อได้แจ้งเป็นหนังสือให้ผู้ให้เช่าทราบล่วงหน้าไม่น้อยกว่า 30 วัน และจะต้องได้รับอนุญาตเป็นลายลักษณ์อักษรจากผู้ให้เช่าก่อน

ข้อ 12. ในระหว่างอายุสัญญานี้ถ้ามีเหตุขัดข้องเกี่ยวกับการปฎิบัติตามสัญญาและจำเป็นต้องเรียกผู้เช่ามาพบ หากผู้เช่าไม่มาพบผู้ให้เช่าตามวัน เวลาที่กำหนดในหนังสือเชิญพบถึง 2 ครั้งติดต่อกันโดยไม่มีเหตุอันสมควร ผู้ให้เช่าจะบอกเลิกสัญญาเสียก็ได้

ข้อ 13. ห้ามผู้เช่าโอนสิทธิการใช้พื้นที่ตามสัญญาฉบับนี้ ไปให้ผู้อื่น และผู้เช่าจะต้องไม่ติดตั้งป้ายโฆษณาใดๆ ที่ตู้จำหน่ายสินค้าอัตโนมัติ

ข้อ 14. ผู้เช่าจะต้องปฎิบัติตามคำแนะนำ ตักเตือนหรือคำสั่งของผู้ให้เช่า หรือ  
ผู้ที่ได้รับมอบหมายจากผู้ให้เช่า หรือตามระเบียบเกี่ยวกับเรื่องการจัดหาผลประโยชน์ในที่ดินและทรัพย์สินของผู้ให้เช่าที่ใช้บังคับอยู่แล้วในขณะนี้ หรือที่จะมีบังคับใช้ภายหน้าทุกประการเพื่อประโยชน์ส่วนรวม  
แก่ผู้บริโภคโดยเคร่งครัดเสมอ หากละเลยไม่ปฎิบัติตามเกินกว่า 2 ครั้ง ให้ถือว่าผู้เช่าปฎิบัติผิดสัญญาด้วย

ข้อ 15. เมื่อสัญญาสิ้นสุดลงไม่ว่ากรณีใดๆ และผู้เช่าไม่ประสงค์จะติดตั้งตู้จำหน่ายสินค้าอัตโนมัติอีกต่อไป ผู้เช่ามีสิทธินำตู้จำหน่ายสินค้าอัตโนมัติกลับไปได้ทันที เว้นแต่ผู้ให้เช่าจะได้แจ้งว่าได้ใช้สิทธิยึดหน่วงไว้ตามกฎหมาย ทั้งนี้ผู้เช่าจะต้องทำการซ่อมแซม แก้ไขทรัพย์สิน หรือสิ่งก่อสร้างบริเวณนั้น  
ให้อยู่ในสภาพเดิม ด้วยค่าใช้จ่ายของผู้เช่าเองทั้งสิ้น

ข้อ 16. หากผู้เช่าปฎิบัติผิดสัญญาไม่ว่าข้อหนึ่งข้อใด ผู้ให้เช่ามีสิทธิบอกเลิกสัญญาและ  
มีสิทธิริบหลักประกันสัญญาตามข้อ 5. เป็นเบี้ยปรับไว้บางส่วนหรือทั้งหมด ตามแต่ผู้ให้เช่าจะเห็นสมควร และมีสิทธิยึดหน่วงทรัพย์สินของผู้เช่า พร้อมทั้งเรียกร้องค่าเสียหายใดๆ ที่ต้องเสียยิ่งกว่าเบี้ยปรับ  
อีกส่วนหนึ่งด้วย

ข้อ 17. ในระหว่างอายุสัญญาเช่าถ้าพื้นที่เช่าได้เกิดภัยพิบัติ อัคคีภัย หรือถูกทำลาย  
ด้วยประการใดๆ โดยมิใช่ความผิดของผู้เช่าหรือผู้ให้เช่าจนเป็นเหตุให้พื้นที่เช่าชำรุดเสียหายและไม่อยู่  
ในสภาพที่จะใช้ประโยชน์ตามวัตถุประสงค์แห่งการเช่าตามข้อ 1. ได้ ให้ถือว่าสัญญานี้เป็นอันระงับสิ้นสุดลงทันที โดยไม่ต้องบอกกล่าวก่อนและผู้เช่าจะไม่เรียกร้องเอาเงินค่าเช่าที่ได้มอบหรือชำระไว้คืน

ข้อ 18. ผู้ให้เช่าสงวนสิทธิที่จะพิจารณาแก้ไขเปลี่ยนแปลงสัญญาหรือบอกเลิกสัญญา  
ได้ทุกขณะและทุกกรณี หากมีความจำเป็นเพื่อประโยชน์แก่ทางราชการ โดยผู้ให้เช่าจะแจ้งให้ผู้เช่าทราบล่วงหน้าเป็นลายลักษณ์อักษรไม่น้อยกว่า 15 วัน ซึ่งกรณีนี้ผู้เช่าจะไม่เรียกร้องค่าใช้จ่ายค่าสินไหมทดแทนหรือค่าเสียหายใดๆ จากผู้ให้เช่าทั้งสิ้น ทุกกรณี

ลงชื่อ....................................................ผู้เช่า ลงชื่อ....................................................ผู้ให้เช่า

(..................................................) (..................................................)

## สัญญานี้ทำขึ้นสองฉบับมีข้อความถูกต้องตรงกัน คู่สัญญาได้อ่านและเข้าใจข้อความแห่งสัญญานี้ดีตลอดแล้ว จึงได้ลงลายมือชื่อไว้เป็นหลักฐาน พร้อมทั้งประทับตรา (ถ้ามี) ไว้เป็นสำคัญต่อหน้าพยาน และเก็บไว้ฝ่ายละหนึ่งฉบับ

ลงชื่อ…………...…………….…….……………ผู้ให้เช่า

(................................................)

ลงชื่อ………………….....................……….ผู้เช่า

(................................................)

ลงชื่อ.………………..………..………………....พยาน

(................................................)

ลงชื่อ…………..………...……....………….....พยาน

(................................................)

บัญชีรายการการให้บริการ

|  |  |  |
| --- | --- | --- |
| ลำดับ | รายการ | ราคา (บาท) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

ลงชื่อ…………...…………….…….……………ผู้ให้เช่า

(................................................)

ลงชื่อ………………….....................……….ผู้เช่า

(................................................)

ลงชื่อ.………………..………..………………....พยาน

(................................................)

ลงชื่อ…………..………...……....…………......พยาน

(................................................)